[{"text_idx": "#000007", "text": "Yn 1662 teithiodd Katherine i Ddulyn lle cwblhaodd gyfieithiad o\u2019r ddrama Pompe\u0301e gan Pierre Corneille, a gafodd ei chynhyrchu\u2019n llwyddiannus dros ben y flwyddyn ganlynol (1663) yn Theatr Smock Alley yn Nulyn a\u2019i chyhoeddi yn nes ymlaen dan y teitl Pompey (1663). Roedd menywod eraill wedi cyfieithu neu wedi ysgrifennu drama\u0302u, ond cyfieithiad Katherine o Pompe\u0301e oedd y fersiwn cyntaf mewn odl o drasiedi Ffrangeg yn Saesneg, a\u2019r ddrama Saesneg gyntaf i\u2019w hysgrifennu gan fenyw a\u2019i pherfformio ar lwyfan proffesiynol."}, {"text_idx": "#000013", "text": "Mae cerddi a llythyrau Katherine yn aml yn cyfeirio at Aberteifi a\u2019r cyffiniau. Bydd y sawl sy\u2019n hoff iawn o farddoniaeth Katherine yn meddwl tybed faint o\u2019r Aberteifi yr oedd Katherine yn gyfarwydd a\u0302 hi sy\u2019n dal i fodoli heddiw. Mae patrwm y strydoedd a ddarlunnir yng nghynllun Speed o Aberteifi (1610) yn dal yn gyfarwydd, er bod y rhan fwyaf o\u2019r tai wedi\u2019u hailadeiladu. Y castell yw\u2019r nodwedd fwyaf amlwg o hyd wrth nesa\u0301u at y dref dros y bont dros afon Teifi. Mae Eglwys y Santes Fair, lle byddai Katherine wedi addoli, yn dal i sefyll. Roedd Katherine yn byw yn Nhy\u0302\u2019r Priordy wrth ymyl yr eglwys. Tan yn ddiweddar, Ty\u0302\u2019r Priordy oedd Ysbyty Coffa Aberteifi. Roedd yr ysbyty\u2019n cynnwys ty\u0302 ysblennydd a ddyluniwyd gan John Nash. Y ty\u0302 hwn oedd yr un a godwyd yn lle ty\u0302 Katherine. Ysgrifennodd Emily Pritchard (Olwen Powys) hanes Ty\u0302\u2019r Priordy \u2013 Cardigan Priory in the Olden Days (1904) \u2013 gan honni mai seler Ty\u0302\u2019r Priordy oedd seleri\u2019r hen dy\u0302 o\u2019r 17eg ganrif a\u2019r Priordy Benedictaidd cynharach. Mae\u2019r ysbyty wedi cau erbyn hyn, a rhoddwyd caniata\u0302d i\u2019w droi yn fflatiau. Ni allwn ond gobeithio na fydd y datblygiad newydd yn anghofio am Katherine Philips."}, {"text_idx": "#000018", "text": "Safle Landshipping House, sy\u2019n dangos cloddwaith y gerddi coll a fyddai wedi bod yn gyfarwydd i Katherine Philips oherwydd ei chyfeillgarwch agos a\u0302 Mary Owen."}]